અજોડ પ્રણય ત્રિકોણ ધરાવતી સંદીપ પટેલની 'લવની ભવાઈ' ગુજરાતી સિનેમા માટે એક અદ્વિતીય ફિલ્મ બની રહેશે, એ વાતમાં કોઈ જ શંકા નથી. મોડે મોડે પણ કાલે રાત્રે ફિલ્મ જોઈ, ફિલ્મ વિશે ઘણી વાતો લખવાની ઇચ્છા છે, પણ એ 'ફિલ્મ સ્પોઈલર્સ' છે, તો પછી ક્યારેક ફિલ્મ પર જરૂરથી લાંબી પોસ્ટ લખીશ. નેહલ બક્ષી અને મિતાઈ શુક્લ (જોડણી ખોટી હોય તો માફી!) દ્વારા લખાયેલી ખૂબ જ સુંદર વાર્તા અને સંવાદો. તપન વ્યાસની સંમોહિત કરે તેવી સિનેમટોગ્રાફી ; ગીતો માટે નિરેન ભટ્ટનાં સુંદર શબ્દો તેમજ સચિન-જીગરનું મન હરી લે તે પ્રકારનું સુમધુર સંગીત. આરોહી, મલ્હાર અને પ્રતીક ત્રણેયનો અદ્વિતીય અભિનય. મલ્હાર સુપરસ્ટાર છે! મૌલિક નાયકની કોમેડી સતત દર્શકોને હસાવે છે. મારા પ્રિય લેખક ચંદ્રકાંત બક્ષી પર પ્રતીક દ્વારા ભજવાયેલ 'હું, ચંદ્રકાંત બક્ષી' નાટક ક્યારેક જોવાની ઇચ્છા છે, કોઈની પાસે ડીવીડી માટેની માહિતી હોય તો જરૂર આપજો. આરતી મેડમ સાથે એક વખત મુલાકાતનો મોકો મળ્યો છે, સંદીપ સરને એક વાત પૂછવાની ઇચ્છા ખરી, તમે વચન આપશો કે ફરી તમે આટલી સુંદર ફિલ્મ બનાવવા માટે બાર વર્ષનો બ્રેક નહીં લો? સમગ્ર ટીમને ખૂબ ખૂબ શુભેચ્છાઓ...